./data/phi1212/phi002/phi1212.phi002.perseus-lat1.xml
Apuleius
Cauponem quoque vicinum atque ob id aemulum deformavit in ranam et nunc senex ille dolio innatans vini sui adventores pristinos in faece summissus officiosis ronchis raucus appellat  Alium de foro quod adversus eam locutus esset, in arietem deformavit et nunc aries ille causas agit  Eadem amatoris sui uxorem quod in eam dicacule probrum dixerat, iam in sarcina praegnationis obsaepto utero et repigrato fetu perpetua praegnationedamnavit et, ut cuncti numerant, iam octo annorum onere misella illa velut elephantum paritura distenditur